tomron87/hebrew-wikipedia-sentences-corpus huggingface dataset:
אאוסוציאליות היא רמת הארגון החברתי הגבוהה ביותר, שבין היתר מתבטאת בכך שהדורות המבוגרים מלמדים את הדורות הצעירים, וכן מתבטאת בחלוקת מטלות הרבייה ובטיפול משותף בצעירים.
מספר מינים, בעיקר חרקים מסדרת הדבוראים (נמלים, דבורים וצרעות) וכן מסדרת הטרמיטים, מאופיינים בארגון חברתי ברמה גבוהה.
לקבוצות מסוימות במינים אלה יש תפקידים ברורים ומוגדרים.
בטרמיטים, העבודה מתחלקת בין המעמדות השונים במין, בהם מלכות ומלכים שמתרבים, וכן פועלים וחיילים שאינם מתרבים.
בקרב מכרסמים ידועים רק שני מינים הפועלים במבנה ארגון חברתי גבוה זה: החולד העירום וחולד דמאראלנד.
קדם-חברתיות היא מצב שבו בעלי חיים מפגינים התנהגויות חברתיות שהן מעבר לאינטראקציות מיניות - למשל טיפול משותף בצעירים או חלוקת תפקידים מסוימת - אך אינם עונים על כל הקריטריונים לאאוסוציאליות.
בקטגוריה זו נכללים חרקים רבים, במיוחד ממשפחת הדבוראים (נמלים, דבורים, צרעות), וכן בני אדם, ציפורים רבות ושימפנזים.
בקרב הפרימטים, בני האדם וכמה מינים של מרמוסטים הם ייחודיים במידת שיתוף הפעולה בטיפול בצעירים.
כמה חרקים כגון ארבה עשויים להפוך לחברתיים כשהם נעים בנחילים עצומים, אך פרט לכך אינם מתאפיינים בחברתיות יוצאת דופן.
קופים ממין מקוק רזוס חיים בקבוצות מעורבות של 20 עד 200 זכרים ונקבות.
מספרן של הנקבות גבוה ממספר הזכרים ביחס של 4:1. לזכרים ולנקבות קיימות היררכיות נפרדות.
לנקבות יש היררכיה מטרנליסטית יציבה וקבועה, ובנות מדורגות לפי מיקומה של אִמן בהיררכיה.
בנוסף, בקבוצה עשויות להיות מספר שושלות מטרנליסטיות, כך שנקבה נמצאת גבוה יותר מכל נקבה בשושלת נמוכה ממנה.
קופי רזוס הם יוצאי דופן בכך שנקבות צעירות נוטות להיות בכירות יותר מאחיות מבוגרות.
ייתכן שההסבר הוא שנקבות צעירות הן פוריות יותר.
נראה גם שבדרך זו אמהות מונעות מהבנות הבוגרות ליצור קואליציות נגדן, משום שהבנות הצעירות תלויות בהן ולא ירוויחו ממרד באמהות.
גם הזכרים הצעירים שייכים לשושלת המטרנליסטית, עד לגיל ארבע או חמש שבו הם מוצאים מהקבוצה המשפחתית על ידי הזכר השליט.
כך קופי רזוס בוגרים קונים שליטה באמצעות גילם והניסיון שלהם.
ב-1958 ערך הפסיכולוג הארי הארלו ניסוי עם קופי רזוס.
הוא הגיש להם אוכל בשתי צורות ונתן להם לבחור ביניהן: בקבוק אוכל ללא כיסוי ובמקביל בקבוק אוכל העטוף במגבת.
הוא מצא כי במשך 18 שעות ביום הקופים נצמדו לבקבוק העטוף.
מסקנתו הייתה שהקשר בין הפרטים לא תמיד קשור לאוכל, אלא לקרבה הפיזית עם המטפל.
תוצאות מחקר זה הראו שמפגשים חברתיים נחוצים על מנת שקופים צעירים יתפתחו גם נפשית וגם מינית.
ערפד מצוי הוא עטלף אאוסוציאלי שנוטה לחיות במושבות במקומות אפלים כגון מערות, בארות ישנות, עצים חלולים ומבנים.
באתרי קינון, גודל המושבה יכול להגיע לאלפי פרטים.
המושבה מבוססת על הרמונות, שמורכבים מנקבות וצאצאיהם ומכמה זכרים בוגרים, המכונים "זכרים בני בית", וקבוצה נפרדת של זכרים המכונים "תושבי חוץ".
בערפדים שעירי-רגליים היררכיית ההפרדה בין הזכרים היא פחות נוקשה לעומת ההיררכיה בקרב הערפד המצוי.
הזכרים תושבי החוץ מתקבלים להרמונות כשהטמפרטורה בסביבה יורדת.
התנהגות זו מצביעה על השפעת הטמפרטורה על הוויסות החברתי.
זכרים "בני בית" מזדווגים עם הנקבות בהרמון בתקופת הייחום, אך גם לעיתים נפוצות, גם הזכרים תושבי החוץ מזדווגים עם הנקבות.
הצאצאים נשארים לרוב בקבוצה, אלא אם האמהות שלהם עוברות מקום או מתות.
בתוך קבוצה עשויות להיות מספר שושלות אימהיות, בשל הצטרפות לקבוצה של נקבות מבחוץ.
צאצאים זכרים נוטים לחיות בקבוצה עד גיל שנתיים בערך, ולפעמים מגורשים בכוח על ידי זכרים בוגרים.
ערפד יכול לשרוד רק יומיים בלי ארוחת דם, אך אין לו ביטחון שיצליח למצוא מזון בכל לילה.
כשעטלף לא מצליח למצוא מזון, הוא לעיתים "מבקש" אוכל מעטלף אחר, אשר עשוי לפלוט כמות קטנה של דם כדי לקיים את חברו למושבה.
התופעה צוינה על ידי חוקרי טבע רבים כדוגמה להדדיות ואלטרואיזם בטבע.
התנהגות הדדית זאת שומרת על קשר מתמשך בין הפרטים.
מחקרים הראו כי עטלפים אינם חולקים את המשאבים באופן שווה, והם יתנו יותר לעטלפים שהם צפויים לפגוש שוב בעתיד, וכן לקרובי משפחה.
ההדדיות מגדילה את כוחה של המושבה כולה, ואינה באה על חשבון העטלף הבודד.
רבים ממיני הדבורים ומספר מיני חרקים ידועים בהתנהגות חברתית, כמו גם התריפסאים, חסילונים, סרטנים מסוימים, עכבישים ונושאי ציפורניים.
בעלי חוליות המפגינים התנהגות חברתית כוללים עטלפים, (תוכים), קופים, כולל כמה ממיני מרמוסט, שפני סלע, עורבים, דולפינים חתולים, כלבים, עכבר הבית, פילים, זרזיר מצוי, גרבילים, שרקנים, בונובו שימפנזה מצוי, גורילות, אדם, סוסים, צבועים, לווייתנים קטלנים, ארנביים, אריות, סוריקטות, פינגווינים, תוכים, חולדות, לוטרות ים, זאבים, זברה פינק וכמה מיני דגים.
מאז שהחלו בני האדם לנסות להגיע לחלל (חלל מוגדר כגובה של 100 ק"מ לפחות מגובה פני הים (לפי הגדרת קו קרמן)), הם השתמשו בבעלי חיים בטיסות לחלל.
אחד המניעים היה "המרוץ לחלל" בין ברית המועצות וארצות הברית בין השנים 1957 עד 1975. במשך השנים בני האדם השתמשו בבעלי חיים בשביל לנסות ולבדוק את הקשיים וההישרדות של החללית.
לאחר מכן, הם שימשו על מנת לבדוק את השינויים הביולוגים וההשפעה של מיקרו גרביטציה וקרינה עליהם.
מגוון בעלי חיים שוגרו לחלל וביניהם חרקים, קופים, כלבים, צבים ועכברים.
בשל הדמיון בין פיזיולגיית בעלי החיים לזו של האדם, השתמשו בבעלי חיים כדי לחקור את ההשפעה של טיסה לחלל על תהליכים פנימיים של האיברים בבעלי החיים ומתוך כך להסיק על האדם, כמו למשל, בדיקת חילוף החומרים בחלל (מטאבוליזם), הפריה, השפעת לחץ וחום על התאים ועוד.
נקודות ציון מרכזיות של חיות בחלל
שנהאירוע1947החיה הראשונה בחלל1949הקוף הראשון בחלל1951הכלב הראשון בחלל1957בעל-החיים הראשון במסלול לווייני1959הארנב הראשון בחלל1961השימפנזה וחזיר הים הראשונים בחלל1963החתולה הראשונה בחלל1968החיות הראשונות שמקיפות את הירח1973הדג והעכבישים הראשונים בחלל1985הסלמנדרות הראשונות בחלל2007החיה הראשונה ששורדת חשיפה לחלל
בעלי החיים הראשונים שטסו לחלל הם זבובי פירות ששוגרו בשנת 1947 ב-20 בפברואר על ידי ארצות הברית והגיעו לגובה של 109 ק"מ.
מטרת הניסוי הייתה לבדוק חשיפה לקרינה בגובה רב.
ב-14 ביוני אלברט II, קוף מזן מקוק רזוס, היה הקוף הראשון בחלל, ששוגר על ידי ארצות הברית, הגיע לגובה 134 קילומטר.
אלברט מת לאחר כישלון צניחה.
ב-31 באוגוסט שיגרה ארצות הברית עכבר לחלל (137 ק"מ) על טיל V-2 אך, הטיל התפרק בשל כישלון מערכת המצנח.
ב-22 ביולי ברית המועצות שיגרה את ה-R-1 IIIA-1 שנשאה את הכלבים טסיגאן ודזניק ושניהם שרדו את הטיסה - הכלבים הראשונים בחלל (אלו אומנם הכלבים הראשונים בחלל אך, הם לא נכנסו למסלול לעומת לייקה ולכן לייקה נחשבת לכלבה הראשונה).
כמו כן, באותה שנה גם ארצות הברית שיגרה עכברים אבל לא הצליחה לעבור את הגובה הנחשב לחלל.
ב-2 ביולי, שוגר לחלל (גובה 100 ק"מ) כלב נוסף על גבי טיל מדעי על ידי ברית המועצות.
הכלב חזר ואף הצטלם עם סרגיי קורוליוב- מייסד סוכנות החלל הסובייטית ואחד ממהנדסי החלל הבכירים והמשפיעים ביותר.
ב-3 בנובמבר שוגרה החללית ספוטניק 2 למסלול שמרחקו מכדור הארץ היה 233–1700 ק"מ.
מטרת השיגור הייתה לאסוף נתונים על תנאי החיים בחלל וכיצד יתמודד גוף חי במצב של חוסר כבידה.
בחללית שוגרה הכלבה הרוסית לייקה אשר אומנה להיות כלבת חלל על ידי כך ששוכנה בלווין והורגלה לחיות בתא קטן.
חיישנים הוצמדו לגופה על מנת להראות דופק, אחרי כ-6–7 שעות לאחר הטיסה, הפסיקו להתקבל מלייקה סימני חיים.
סיבת מותה של לייקה לא הייתה ברורה ועלו השערות שונות למותה עד שבשנת 2002 חשף אחד המדענים ממשימת ספוטניק 2 כי בשל קוצר הזמן, התכנון של ספוטניק 2 היה לקוי והיו כשלים נוספים שנודעו עוד לפני השיגור – למהנדסים היה ברור מלכתחילה שמסעה יהיה לכיוון אחד.
מהמידע התברר כי זמן קצר אחרי השיגור נקרע חלק מהבידוד התרמי של ספוטניק 2 מה שהוביל לעלייה חדה בטמפרטורה.
לייקה הפכה לגיבורה בינלאומית וזכתה לתהילה רבה – אף קראו לחלק אדמה במאדים על שמה.
לייקה נחשבת לכלבה הראשונה בחלל כיוון שהיא הכלבה הראשונה שטסה לחלל באופן רשמי, ונכנסה למסלול לווייני (לפחות 300 ק"מ).
ב־9 ביולי שוגר לחלל עכבר באמצעות המשגר ונגרד־אייבל.
ב־23 ביולי שוגר עכבר נוסף, בשם ריקי, על ידי המשגר תור.
באוגוסט שיגרה ברית המועצות משגר חד־שלבי לגובה 400 ק"מ ובו שני כלבים שנסגרו הרמטית בתא מיוחד.
לגופם של הכלבים הוצמדו מכשירי מדידה רגישים למדידת הדופק, תכיפות הנשימה, לחץ הדם ופעולות חילוף חומרים במהלך הטיסה.
כאשר המשגר הגיע לגובה 450 ק"מ, התא נותק ומהירותו הואטה על ידי רקטות בלימה, המצנחים נפתחו והכלבים חזרו בשלום.
באותה שנה שיגרה ארצות הברית שלושה עכברים במשגר דו־שלבי תור-אייבל לגובה 1000 ק"מ כדי לבדוק את התנהגותם בתנאים של חוסר משקל.
אך, לאחר שעבר המשגר את ה-6000 ק"מ במהירות של 25,000 קמ"ש, הוא התרסק עם מטענו החי.
ב־3 באוקטובר שיגר חיל האוויר האמריקני שלושה עכברים במשגר אטלס.
לאחר שהמשגר הגיע לגובה מעל 1,000 ק"מ, התא עם העכברים שב ארצה.
ב־13 בדצמבר שיגרה ארצות־הברית, באמצעות המשגר יופיטר, קוף קטן בשם גורדו.
על פי התוכנית הקוף היה אמור להשתחרר מהמשגר בגובה 480 ק"מ, אולם, בשל תקלה במנגנון ההפלטה, הקוף עבר מרחק של 2400 ק"מ ושקע במצולות דרום האוקיינוס האטלנטי.
עם זאת, הקוף העביר לחוקרים נתונים רבים על חוסר משקל ותאוצה שהשפיעו עליו, ועוד.
ב־28 במאי שגרה ארצות־הברית את הקופות אייבל ובייקר לחלל, בנוסף, היו עמן רקמות אורגניות וביצי דגים.
תפקידן היה לספק נתונים נוספים על השפעת הקרינה הקוסמית ועל כושר ההפריה, ואכן, הניסוי הסתיים בהצלחה והם חזרו ארצה.
ב־2 ביולי שוגר טיל סובייטי לחלל אשר הגיע לגובה 212 ק"מ ובו היו 2 כלבים והארנב הראשון ששוגר לחלל.
ב-19 בספטמבר שוגר יופיטר AM-23 עם 2 צפרדעים ו-12 עכברים, אבל, הוא הושמד במהלך השיגור.
ב־4 בדצמבר שיגרה ארצות הברית באמצעות המשגר ליטל ג'ו 2, ובו קוף רזוס בשם סם.
המשגר נסק לגובה 320 ק"מ.
15 במאי - שוגרה החללית קוראבל ספוטניק 1 ובתוכה רקמות אורגניות ומספר קטן של בע"ח.
מטרת השיגור הייתה לחקור את התנאים הנחוצים לפתרון שאלת החזרתה של חללית מאוישת ארצה.
לאחר 4 ימים ניסו להחזיר את החללית ארצה, אך, הניסיון נכשל.
19 באוגוסט רוסיה שיגרה את ספוטניק 5, הידוע גם בתור קוראבל-ספוטניק 2. בתוכו היו שני הכלבים בלקה וסטרלקה, ארנב, 40 עכברים, זבובי פרות וצמחים.
13 באוקטובר ארצות הברית שלחה 3 עכברים שחורים 1,000 ק"מ למעלה ו-8,000 ק"מ הרחק מכף קנוורל.
ב-1 בדצמבר שוגר קוראבל ספוטניק 3 עם שתי כלבות : "פצ'ולקה" ו"מושקה", נכשל בחזרה לאטמוספירה ופוצץ מרחוק.
31 בינואר "האם השימפנזה" שוגר כחלק מתוכנית החלל של אמריקה בקפסולת מרקורי על גבי טיל רדסטון במסגרת טיסת "מרקורי-רדסטון 2".
מטרת הטיסה הייתה לבדוק אם ניתן להחזיר חללית גם במקרה שאסטרונאוטים מאבדים את הכרתם.
לדברי נאס"א, המשימה של האם סללה את הדרך לשיגור המוצלח של האסטרונאוט האמריקאי אלן שפרד.
22 בפברואר צרפת משגרת את העכבר הראשון שלה.
9 במרץ ברית המועצות שיגרה את קוראבל-ספוטניק 4 שבתוכו היו כלב, עכברים, צפרדעים ובפעם הראשונה – חזיר ים.
25 במרץ שוגר קוראבל ספוטניק 5 ובתוכו הכלבה "זווזדוצ'קה", חזר בשלום לאחר הקפה אחת בחלל.
29 בנובמבר, נאס"א משגרת שימפנזה נוספת בשם אנוס במסגרת טיסת מרקורי-אטלס 5. בעקבות כשלים טכניים נאס"א נאלצה לבטל את הטיסה ואנוס נחת בביטחה באוקיינוס השקט.
אנוס היה השימפנזה הראשונה שהקיפה את כדור הארץ במסלול ארץ נמוך.
1964-1966 סין משגרת עכברים, חולדות ושני כלבים.
22 בפברואר רוסיה משגרת שני כלבים על קוסמוס 110. הכלבים היו 22 ימים במסלול לפני נחיתה.
הם אומנו לאכול מזון מיוחד דמוי קריש וכך הצליחו לשרוד ולחזור ארצה.
טיסת חלל זו היא הארוכה ביותר על ידי כלבים עד היום.
11 באפריל ארגנטינה משגרת עכבר שחזר בהצלחה, אבל לא ברור האם השיגור עבר את ה-100 ק"מ.
ב־7 במאי שיגרה צרפת קופה בשם מרטין לחלל.
הקופה הגיעה לגובה 240 ק"מ ואחרי 21 דקות חזרה ארצה.
מטרת השיגור הייתה לבדוק את מידת הערנות ותיאום הגפיים של בעל חיים הנתון במצב של חוסר משקל ואת מוחה של הקופה.
15 בספטמבר – ברית המועצות משגרת לחלל את זונד 5 - החללית הראשונה שהקיפה את הירח וחזרה בשלום לכדור הארץ- בתוך החללית היו צבים ותולעים שהיו החיים הראשונים שהקיפו את הירח.
ב-9 בנובמבר שוגרו שני תאים סביב כדור הארץ.
בתא אחד היו שתי צפרדעים שלגופם הוצמדו אלקטרודות והתא השני דמה לראשון ונועד לחקור את הקרינה הקוסמית.
9 שעות לאחר השיגור, התאים הופרדו מהמשגר ונכנסו למסלול אליפטי שמרחקיו מהקרקע 320–592 ק"מ.
כמו כן, התא עם הצפרדעים הסתובב סביב עצמו במהירות של 50 פעם בדקה.
לאחר כשבוע ב-16 בנובמבר, הצפרדעים מתו.
1. חקירת השפעת חוסר המשקל המפריע לאסטרונאוטים במילוי תפקידם.
2. חקירת האוזן הפנימית והמנגנונים האחראיים על שיווי משקלם של הצפרדעים ולהסיק מכך על בני אדם.
16 באפריל, שוגרו נמטודות על אפולו 16.
על סקיילאב 3 אשר שוגרה ב-28 ביולי, שוגרו עכברי כיס, הדג הראשון בחלל והעכבישים הראשונים בחלל.
ב־31 באוקטובר שוגרה מעבדה ביולוגית – קוסמוס 605 (ביון 1) אשר שהתה בחלל במשך 22 יום.
בחללית היו עשרות עכברים, חרקים, בקטריות ועוד.
מהניסיונות שנערכו בחללית, חלה החמרה ניכרת בחילוף החומרים ברקמות של בעלי חיים אלה.
ירידה בטמפרטורה של הגוף, פגיעה במח העצמות והחלשתן.
לא חלו שינויים פתולוגיים בבעלי החיים.
המסקנה אליה הגיעו החוקרים הייתה כי שהייה ממושכת בחלל עלולה להשפיע באורח חמור על חילוף החומרים של אורגניזמים חיים.
15 ביולי – ארצות הברית משגרת דגים לחלל בחללית אפולו סויוז.
17 בנובמבר, במסגרת טיסת סויוז 20, צבים שברו את השיא של משך הזמן הארוך ביותר לבעלי חיים בחלל, הם שהו 90.5 ימים בחלל.
7 בדצמבר, שוגרו 5 עכברי כיס על אפולו 17, אחד מהם מת במסע.
במשך שנות ה-80 שיגרה ברית המועצות כ-8 קופים על טיסות "ביון".
ארצות הברית משגרת 2 קופי סנאי על ספייסלאב 3 (Spacelab 3) במעבורת החלל יחד עם 24 ארנבי אלבינו וביצי מקלונאים.
בנוסף, על ביון 7 שוגרו 10 סלמנדרות, לסלמנדרות נקטעו הגפיים הקדמיים על מנת ללמוד על זמן ההתחדשות/התרפאות בחלל.
השיגורים על טיסות ביון הטיסו אף דגי זברה, ביצי חרקי מקלות, חולדות ועוד.
ב-13 במרץ נאס"א שלחה לחלל ביצים מופרות של תרנגולות בSTS-29 – ניסוי שעוצב כתחרות לסטודנטים.
במשך שנות ה-90 ארצות הברית שיגרה במעבורות חלל צרצרים, חלזונות, קרפיונים, קיפודי ים, מדוזות, ביצי שליו, ביצי עש צועניות ועוד.
נוסף על כך, בדצמבר, טויוהירו אקיאמה, עיתונאי יפני, לקח איתו צפרדעי עץ לשהות המסע שלו לתחנת החלל מיר.
ניסוי ישראלי במסגרת STS-47 אודות התנהגות הצרעה המזרחית בחלל.
ב-8 ביולי, ארצות הברית משגרת את מעבורת החלל קולומביה במשימת STS-65 ממרכז החלל קנדי, על החללית היו סלמנדרות ומדוזות, 2 סלמנדרות מתו והשאר שרדו.
18 במרץ - יפן שולחת זן של סלמנדרות על חללית הפלייר.
במשך העשור תוכננו על ידי תלמידי חטיבה ותיכון משימות לשיגור לחלל, על טיסות אלו היו נמלים, מקלונים וארטמיות.
ב-16 בינואר שוגרו לחלל זחלי משי, עכבישי גן, דבורות עץ, נמלים וארזניות יפניות (דגים) על טיסת המעבורת STS-107. הטיסה התרסקה והתפרקה באטסמופירה עם חזרתה לכדור הארץ.
ב-14 בספטמבר סוכנות החלל האירופאית שולחת דובוני מים על ה-FOTON-M3 אלה שרדו 10 ימים רק בעזרת הגנתם הטבעית.
באותה משימה נשלח תיקן רוסי לחלל בתוך מכל אטום שהיה היצור הראשון שילד בחלל, הוליד 33 מקקים.
ב-28 ביוני החברה האמריקאית Biglelow Aerospace משגרת את Genesis II שעליו היו תיקנים ובנוסף עקרבים דרום אפריקאים וזן מסוים של נמלים.
כמו כן, שנה אחת קודם ב-12 ביולי 2006, החברה משגרת לחלל תיקנים יחד עם פריטים קטנים כגון צעצועים על ה-Genesis I.
ב-15 במרץ בזמן הספירה לאחור לשיגור של STS-119, עטלף נראה בהיותו מנסה להיצמד למכל הדלק, כשמומחה לבעלי חיים הסתכל וניתח את תמונות השיגור, הוא אמר שהעטלף שבר את כנפו השמאלית.
ב-16 בנובמבר, על STS-129 שוגרו זחלי פרחים ואלפי נמטודות בחלק מניסוי בית ספרי.
הנמטודות שוגרו על מנת לבדוק ולתחקר איבוד משקל לטווח זמן ארוך.
ב-3 בפברואר איראן שיגרה על גבי הרקטה קאוושגאר 3 ובתוכו היו מספר תולעים, עכבר ושני צבים אשר הצליחו לשרוד ולחזור לכדור הארץ בחיים.
בחודש מאי נשאה הטיסה STS -134 כ-2 עכבישי זהב עם מושבת זבובי פירות (כמקור מזון בעבור העכבישים).
מטרת השיגור הייתה לחקור את השפעת הכבידה על התנהגותם של העכבישים.
כמו כן, נשלחו לאותו מסלול גם דובוני מים ואקטרומופילים (אורגניזם).
בחודש ספטמבר שיגרה איראן את קאוושגאר 5 שהכיל קוף מזן רזוס, אך, המשימה נכשלה.
בחודש נובמבר, ניסוי הטיסה של רוסיה- משימת פובוס גרונט (ברוסית גרונט=אדמה) שתכנן לשלוח דובוני מים למאדים וחזרה כשל והמשימה לא הצליחה לעזוב את המסלול של כדור הארץ.
בחודש אוקטובר נמסרו לתחנת החלל הבינלאומית 32 דגי מדקה על ידי סויוז TMA-06m בעבור מודול התחנה היפני - מעבדת קיבו.
ב-28 בינואר, איראן שיגרה לחלל טיל נוסף מסדרת טילי קאוושגאר אשר הכיל קוף מזן רזוס.
הטיל הגיע לגובה 116 ק"מ ושלף "משלוח".
הקוף היה בהכרה במשך כל הטיסה ואף הצליח לשרוד אותה.
לאחר מספר ימים הISNA פרסמה סרטון מלא של ההפעלה.
ארגונים הפועלים למען בעלי החיים וזכויותיהם הביעו ביקורת על השימוש בבעלי חיים לצורך ניסויים בחלל, למשל, בשיגורה של הכלבה לייקה הם הפגינו מול שגרירויות ברית המועצות ברחבי העולם ובנוסף, מפגינים עמדו דקת דומייה למען שלומה של הכלבה.
עם התפתחות הטכנולוגיה, החלו להשתמש במיקרואורגניזמים לשם ניסויים במקום בעלי חיים.
השימוש במיקרואורגניזמים הוא זול יותר וחוסך שימוש בבעלי חיים הפוגע בהם.
כמו כן, החיידקים מסוגלים לשרוד מסע בחלל טוב יותר מאשר בעלי חיים.
קיומנו בחלל כמו על כדור הארץ יהיה תלוי בתפקודם של החיידקים ולכן מומלץ להשתמש בהם.
"חיות הפלא: הפשעים של גרינדלוולד" הוא סרט קולנוע אמריקאי־בריטי מסוגת הפנטזיה שביים דייוויד ייטס.
הסרט מהווה המשך לסרט "חיות הפלא והיכן למצוא אותן" שיצא בשנת 2016.
בסרט מככבים השחקנים אדי רדמיין, קתרין ווטרסטון, דן פוגלר, אליסון סודול, עזרא מילר, ג'וני דפ, ג'וד לאו, זואי קרביץ וקאלום טרנר.
הסרט יצא לאקרנים ב־16 בנובמבר 2018.
בשנת 1927, מספר חודשים לאחר אירועי הסרט הקודם, קוסם האופל החזק גלרט גרינדלוולד מוחזק בשבי הקונגרס הקסום של ארצות הברית של אמריקה (MACUSA).
שלושה חודשים לאחר מכן, ניוט סלמנדרה פונה למשרד הקסמים הבריטי מתוך מטרה להשיב לו את זכויותיו לטייל ברחבי העולם, לאחר שנשללו ממנו בעקבות ביקורו בניו יורק.
במשרד, ניוט פוגש את ליטה לסטריינג', אהובתו הישנה מימיו בהוגוורטס שמאורסת עתה לאחיו הבכור, תזאוס.
במהלך הערעור, מציבים לניוט ברירה: זכויותיו יוחזרו לו, אך בתנאי שיסכים לעבוד עבור משרד הקסמים לצד אחיו, ויסייע לאתר את קרידנס.
מתברר שקרידנס שרד את המתקפה בניו־יורק ונמלט לפריז, ומקווה לגלות את זהותו האמיתית - עם אמונה, אותה מחזקים הסובבים אותו, שהוא נצר אחרון לשושלת עתיקה של קוסמים טהורי דם.
ניוט דוחה את ההצעה משום שהוא אינו מעוניין לבחור צד, והילאי בכיר בשם גרימסון נשלח במקומו לרדוף אחר קרידנס.
לאחר שעזב את המשרד, ניוט נפגש עם מורו לשעבר, אלבוס דמבלדור, שגם מבקש ממנו לנסוע לפריז על מנת למצוא את קרידנס.
ניוט חוזר לביתו ומוצא שם את שני חבריו האמריקאים משכבר הימים, קוויני גולדשטיין וג'ייקוב קובלסקי, שברחו מארצות הברית על מנת להתחתן, מפני שהחוק האמריקאי אוסר על נישואי אל־קסים וקוסמים.
ניוט מבין שזיכרונו של ג'ייקוב שב אליו מכיוון שזיכרונותיו הטובים מההרפתקה שהארבעה עברו נשארו בתת־המודע שלו, וג'ייקוב מגלה שקוויני הטילה עליו כישוף אהבה במטרה להביאו לצרפת ולהנשא לו בניגוד לדעתו.
בפריז, בחיפושיה אחר קרידנס, טינה נכנסת למופע מוזרויות שנערך בקרקס.
קרידנס, שהצטרף לאחרונה לקרקס, חבר לנגיני: אישה תחת קללה שלא ניתן להסיר - היא הופכת לנחש ענקי.
לעת עתה היא יכולה לשלוט בשינוי, אך בבוא העת תהפוך סופית לצורת נחש ולא תוכל לעשות דבר בעניין.
במהלך מהומה שקרידנס מעורר, הוא וחברתו נגיני נמלטים תוך כדי שחרור רבים מבעלי החיים הכלואים בקרקס.
במהלך החיפוש אחר אמו הביולוגית של קרידנס, הוא ונגיני מאתרים את המשרתת שלכאורה מסרה את קרידנס לאימוץ בינקותו, אך גרימסון, שמתגלה כאחד מאנשיו של גרינדלוולד, מגיע ורוצח אותה תחת פקודתו של גרינדלוולד.
קוויני מגיעה לפריז ומובאת לבית המסתור של גרינדלוולד, שם היא פוגשת אותו ומוקסמת מחזונו לעולם חופשי עבור הקוסמים.
בינתיים טינה פוגשת את יוסוף קמה, קוסם מסתורי שגם לו יש עניין לא ידוע במציאת קרידנס.
ניוט וג'ייקוב עוקבים אחר יוסוף אל טינה, ויוסוף חושף שהוטל עליו נדר כובל להרוג את קרידנס.
ע"פ דבריו של יוסוף קרידנס הוא בעצם קורבוס החמישי - בנו של קורבוס לסטריינג' הרביעי מאשתו השנייה קלריס טרמבליי אותה נשא לאחר מותה של אשתו הראשונה - לורנה קמה, אמו של יוסוף.
ניוט וטינה חודרים אל תוך משרד הקסמים הצרפתי כדי להשיג מסמכים שביכולתם לאשר את זהותו האמיתית של קרידנס, ושם נחשפים על ידי ליטה ותזאוס.
החיפוש שלהם מוביל מהמשרד אל אחוזת הקבר המשפחתית של משפחת לסטריינג' בבית הקברות פר לשז, שם יוסוף וליטה מסבירים את הקשר המשפחתי שלהם אחד לשנייה וליטה חושפת שאחיה מת כתינוק ולכן לא ייתכן שקרידנס הוא אחיה למחצה.
דלת שנפתחת בקבר מובילה את הקבוצה לעצרת בה מכנס גרינדלוולד את תומכיו.
ג'ייקוב מסתנן בנפרד לאותה עצרת בתקווה להשיב לחיקו את קוויני.
ליטה מעמידה פנים שגם היא נשבעת לגרינדלוולד אמונים, אך אז תוקפת אותו.
היא נהרגת, אך זוכה בהסחת דעת שמאפשרת לטינה, ניוט, ג'ייקוב, יוסוף, נגיני ותזאוס להימלט.
גרינדלוולד מטיל כישוף אש רב עוצמה שיחריב את פריז כולה, אך הכישוף נבלם בקושי רב על ידי ניקולס פלאמל ושאר הקבוצה.
או אז ניוט מבין שהוא לא יוכל להישאר נייטרלי, ועליו לקחת חלק במאבק נגד גרינדלוולד.
בזמן שניוט מנחם את תזאוס על מותה של ליטה חוזר אליו ניפלר ששלח אל גרינדלוולד כדי לגנוב ממנו בקבוקון של דם, ועמו הבקבוקון.
ניוט מגיע להוגוורטס להיפגש עם דמבלדור; דמבלדור, שמשתאה מהתושייה שגילה ניוט, מודה בפני ניוט שהבקבוקון הוא חותמת ברית דמים בינו לבין גרינדלוולד, שבה נשבעו שלא ילחמו אחד בשני לעולם - ולכן שלח את ניוט להילחם בגרינדלוולד במקומו.
דמבלדור מקווה שיוכל להשמיד את הבקבוקון ובכך לבטל את הברית ולהילחם בגרינדלוולד.
במצודת נירמנגרד שבאוסטריה גרינדלוולד אומר לקרידנס ששמו האמיתי הוא אורליוס דמבלדור, אחיו של אלבוס דמבלדור, ושאלבוס בגד בו.
גרינדלוולד מוסיף שרק קרידנס יוכל להרוג את דמבלדור, ונעזר ביכולות קריאת המחשבות של קוויני כדי לתמרן את קרידנס.
אדי רדמיין - ניוט סלמנדרה
ג'וד לאו - אלבוס דמבלדור
ג'וני דפ - גלרט גרינדלוולד
קת'רין ווטרסטון - פורפטינה "טינה" גולדשטיין
אליסון סודול - קוויני גולדשטיין
דן פוגלר - ג'ייקוב קובלסקי
זואי קרביץ - לטה לסטריינג'
עזרא מילר - קרידנס ברבון
קאלום טרנר - תזאוס סלמנדרה
וולבור דארי אולאפסון - סקנדר, מנהל הקרקס הקסום
קווין גאת'רי - אדון אברנאטי, ראש הלשכה הפדרלית לרישוי שרביטים
אינגוואר אגרט סיגורדסון - גרימסון
ויליאם נדילאם - יוסוף קמא
ברונטיס יודורובסקי - ניקולס פלאמל
פיונה גלסקוט - מינרווה מקגונגל
פופי קורבי־טוץ' - וינדה רוזייר
בראשית נובמבר 2016 הודיע האתר Deadline Hollywood כי ג'וני דפ לוהק לשחק בסרט (כדמות גלרט גרינדלוולד).
הליהוק הזה זכה לביקורות על ידי מעריצים מאחר שבעבר הלא־רחוק דפ היה מעורב בתקריות אלימות שונות.
זואי קרביץ גם כן לוהקה לתפקיד משמעותי בסרט.
הבמאי דייוויד ייטס חשף שאלבוס דמבלדור יופיע בסרט ולא יגולם על ידי מייקל גמבון כי אם על ידי שחקן צעיר יותר.
בנוסף הצהיר כי אירועי הסרט יתרחשו בלונדון ובפריז.
בינואר 2017 דווח שעזרא מילר מתכונן לצילומי סרט ההמשך וכי הוא מגלם שוב את דמותו של קרידנס מהסרט הקודם.
באפריל 2017 דווח על ליהוקו של ג'וד לאו לתפקיד אלבוס דמבלדור הצעיר.
בנוסף לוהק קאלום טרנר לגלם את אחיו הבוגר של ניוט, תזאוס.
ביולי 2017, לוהקו גם שחקנים נוספים כקלאודיה קים, ויליאם נדילאם ואחרים.
ג'יימס ניוטון הווארד אישר בנובמבר 2016 כי ישוב להלחין את פסקול הסרט גם עבור סרט ההמשך.
צילומי הסרט החלו באולפני האחים ורנר בלבסדן, ב־3 ביולי 2017.
במרץ 2018 יצא הטיזר טריילר הראשון של הסרט, טריילר מלא יצא ביולי 2018.
חיות במה יוצרות היא תוכנית אירוח ישראלית לילדים ונוער.
בסדרה מתארחים יוצרים ממגוון תחומים שונים.
את התוכנית מנחה תם אהרון.
התוכנית שודרה בטלוויזיה החינוכית מ-10 בספטמבר 2017 עד 14 באוגוסט 2018, ומשודרת בכאן חינוכית מ-15 באוגוסט 2018.
נשיאי ארצות הברית נטו להחזיק לעיתים קרובות חיות מחמד כשהם בתפקיד, או שחיות מחמד היו חלק ממשפחותיהם.
היסטוריה של כלבי הבית הלבן
פידו היה כלב של אברהם לינקולן, אך לא עבר לבית הלבן לאחר בחירתו.
הכלב הראשון בבית הלבן שקיבל סיקור בעיתונים היה הכלב של וורן ג.
חיות מחמד הוצגו גם בבחירות לנשיאות.
הרברט הובר השיג "כלב משטרתי בלגי" (מלינואה בלגי), קינג תות, במהלך הקמפיין שלו ותמונות שלו עם הכלב החדש שלו נשלחו בכל רחבי ארצות הברית.
בשנת 1944 פרנקלין ד' רוזוולט התמודד לקדנציה הרביעית שלו כששמועות צצו כי הטרייר הסקוטי שלו, פאלה, הושאר בטעות בביקורו באיים האלוטיים.
לאחר שעל פי החשד שלח בחזרה אוניות להצלת כלבו, רוזוולט זכה ללעג והואשם בכך שהוציא אלפי דולרים של משלמי מיסים כדי להחזיר את כלבו.
בנאום שלאחר מכן אמר רוזוולט, "אפשר לבקר אותי, את אשתי ואת משפחתי, אבל אי אפשר לבקר את הכלב הקטן שלי.
הוא סקוטי וכל הטענות האלה על הוצאת כל הכסף הזה רק הכעיסו את נפשו הקטנה." על פי הדיווחים, מה שכונה לימים "נאום הפאלא" סייע לו להבטיח את בחירתו מחדש לנשיאות.
אף על פי שהיו דיבורים על נפילתו של ניקסון מהמרוץ, בעקבות נאומו הוא קיבל תמיכה גדולה ומיימי אייזנהאואר המליצה לו לפי הדיווחים להישאר מפני שהוא "אדם כל כך חם".
אוהבי בעלי חיים היו נסערים כאשר הנשיא לינדון ב.
ג'ונסון הצטלם כשהוא מרים את שני הביגלים שלו כשהוא קורא להם "הוא" ו"היא", באוזניהם.
כשאחרים לא הבינו את המהומה; הנשיא לשעבר הארי ס.
טרומן אמר, "מה לעזאזל, המבקרים מתלוננים; כך מתמודדים עם כלבים."
ברק אובמה ומשפחתו גידלו בבית הלבן זוג כלבים - בו (כלב) וסאני, מגזע פורטוגזי מיוחד.
דונלד טראמפ הוא הנשיא השלישי (האחרים היו ג'יימס פולק ואנדרו ג'ונסון), שלא החזיק כלב או חיית מחמד אחרת במעון הנשיא.
ג'ו ביידן ורעייתו, התגוררו בבית הלבן עם שני כלביו צ'אמפ ומייג'ור.
מייג'ור הוא הכלב הנשיאותי הראשון שאומץ.
צ'אמפ ומייג'ור הגיעו אל הבית הלבן ב-25 בינואר 2021, חמישה ימים אחרי ההשבעה של ג'ו ביידן לנשיאות ארצות הברית.
בראשית מרץ אותה שנה נשלחו הכלבים חזרה אל ביתו של ביידן בדלאוור, לאחר שהיו מעורבים בתקרית נשיכה של אחד מסוכני השירות החשאי של ארצות הברית.
לאחר תקרית נשיכה נוספת של עובד שירות הפארקים הלאומיים של ארצות הברית, עברו השניים הכשרה לשהייה בבית הלבן.
מייג'ור מבלה את רוב זמנו בבית משפחת ביידן בדלאוור.
צ'אמפ נפטר ביוני 2021 ובמקומו הגיע קומאנדר, גור מגזע רועה גרמני.
בינואר 2022 הצטרפה לבית הלבן החתולה וילו.
נשיאי רוסיה נוטים להחזיק ברשותם חיות מחמד.
הנשיא המכהן ולדימיר פוטין ידוע כמי שמחזיק ברשותו לפחות ארבעה כלבים במעונו הנשיאותי.
גם דמיטרי מדבדב, שכיהן כנשיא בשנים 2008–2012, נטה להחזיק חיות מחמד (בייחוד ידוע החתול הנשיאותי של מדבדב דורופיי), אך הנשיא הראשון בוריס ילצין (נשיא רוסיה בשנים 1991–1999) לא נהג להחזיק בחיות מחמד כלשהן.
נשיא בעלי חיים בוריס ילצין לא החזיק חיית מחמד ולדימיר פוטין קוני – כלבת לברדור רטריבר שחורה שנולדה ב-1999 ונפטרה ב-2014. הוענקה לפוטין במתנה בדצמבר 2000 על ידי השר למצבי חירום סרגיי שויגו.
הופיעה לצד פוטין פעמים רבות בעת פגישותיו עם מנהיגים זרים והייתה חביבה עליו במיוחד.
יומה – כלב אקיטה שהוענק לפוטין במתנה ממחוז אקיטה שביפן ביולי 2012 כהוקרה על הסיוע שרוסיה העניקה ליפן לאחר רעידת האדמה ב-2011.
פאשה - כלב רועה שרפלאני שהוענק לפוטין על ידי נשיא סרביה אלכסנדר ווצ'יץ' בעת ביקורו בבלגרד בינואר 2019.
ורני – כלב רועים אסייתי שהוענק לפוטין על ידי נשיא טורקמניסטן גורבנגולי ברדימוחמדוב שהוענק לו בעת ביקורו של האחרון בסוצ'י.
באפי – כלב קראקאצ'י בולגרי שהוענק לו על ידי נשיא בולגריה בויקו בוריסוב, כשכיהן כראש ממשלת רוסיה.
דמיטרי מדבדב דורופיי – חתול סיבירי שנרכש על ידי סבטלנה מדבדבה, הגברת הראשונה ב-2004 וכאשר בעלה נבחר לנשיא החתול הגיע עמם למעון הנשיאותי בגורקי-9. ב-2015 דווח כי החתול מת.
אלדו - גולדן רטריבר שנולד ב-2008.
ג'ולי ודניאל - זוג כלבי סאטר אנגליים, שליוו אותו בעת כהונתו כנשיא.
חיות הקודש הוא ספר עיון העוסק במסורות יהודיות ותובנות תרבותיות ופסיכולוגיות מאת עידו חברוני.
הספר יצא לאור בעברית בשנת 2016 בהוצאת משכל.
הספר מתייחס לנושאים משמעותיים, בהם היחס למיניות, חזרה בתשובה, רוע, גורל וחירות דרך פנטזיות המבוססות, בית היתר, על אגדות חז"ל.
התיאורים מבוססים על מפגשים עם "אחר", שלעיתים מוצג בתחילה כ"חיה".
מבנה הספר מורכב מארבעה חלקים מרכזיים:
היכולת לצאת מ"כבלי הגורל" לחירות (פרק 1).
מפגשים עם "אחרים" שנראים בתחילה כנחותים (פרקים 2–5).
מפגשים עם ישויות בלתי אנושיות, מהשטן ועד מעמקי הנפש (פרקים 6–9).
החיוניות בהקשבה ובהכלה (פרק 10).
המחבר תיאר את מטרת הספר: "למצוא דרך חיים בסיפורי חז"ל, לשאוב חוכמה מאוצרות העבר הטמונים בתלמוד ובמדרשים".
דביר שוורץ כתב בביקורת לספר:.
חיות הפלא: הסודות של דמבלדור הוא סרט דרמת פנטזיה בריטי-אמריקאי שבוים על ידי דייוויד ייטס על פי תסריט מאת ג'יי קיי רולינג וסטיב קלובס.
הסרט מהווה המשך לסרטים "חיות הפלא והיכן למצוא אותן" ו"חיות הפלא: הפשעים של גרינדלוולד", המבוססים על ספרה של רולינג באותו השם.
בסרט מככבים אדי רדמיין, ג'וד לאו, מאדס מיקלסן, עזרא מילר, דן פוגלר, אליסון סודול, קאלום טרנר, ג'סיקה ויליאמס וקתרין ווטרסטון.
הסרט עלה לאקרנים תחת הפצתם של אולפני האחים וורנר ב-15 באפריל 2022. בישראל, הסרט עלה לאקרנים ב-14 באפריל 2022.
מספר שנים לאחר אירועי העצרת בפריז נפגש אלבוס דמבלדור לראשונה מחדש עם גלרט גרינדלוולד במסעדה, שם השניים משוחחים על עברם המשותף ועל ברית הדמים שכרתו.
לאחר שהשיחה מסתיימת באי-הסכמה, המפגש נחתם בכך שגרינדלוולד מזהיר את דמבלדור להתרחק ממנו ומבהיר לו את כוונותיו בנוגע לעולם נטולי הקסם.
במקביל, ביערות סין, ניוט סלמנדרה מסייע לצ'ילין, חיית פלא שביכולתה לראות לתוך נשמתו של המביט בה ולחזות את העתיד, ללדת.
עם זאת, חסידיו של גרינדלוולד, בראשות קרידנס ברבון, תוקפים ומכריעים את ניוט, הורגים את האם וחוטפים את הרכה הנולדת על מנת שגרינדלוולד יוכל לרתום לרשותו את יכולת ראיית הנולד שלה.
ללא ידיעתם, מתברר כי הצ'ילין הולידה תאומות, שאת הצעירה מביניהן ניוט מצליח להציל.
בשובו לבריטניה, ניוט ותזאוס הולכים אל פונדק "ראש החזיר" שבהוגסמיד על מנת לשאול את דמבלדור לגבי דרך הפעולה הטובה ביותר נגד גרינדלוולד.
בעודנו חסר יכולת לשבור את ברית הדמים שמונעת ממנו להילחם בגרינדלוולד, דמבלדור חושף בפניהם כי יש לו תוכנית להביס את גרינדלוולד ולמנוע ממנו לקרוע את העולם.
בנוסף לשניהם, דמבלדור מגייס למשימה גם את פרופסור יוללי היקס, יוסוף קמא, באנטי ברודקר; העוזרת של ניוט, ואת ג'ייקוב קובלסקי, ששרוי בדיכאון בעקבות עריקתה של קוויני גולדשטיין ותוצאותיו הכלכליות של השפל הגדול.
בהגיעם לברלין, גרמניה, באנטי יוצאת לשכפל את המזוודה של ניוט ויוסוף נשלח לטירת נורמנגרד להסתנן כמרגל במעגל הפנימי של גרינדלוולד, ואילו הארבעה הנותרים שמים פעמיהם אל משרד הקסמים הגרמני.
כשהוא מתאחד עם השלושה, דמבלדור מספר לניוט היכן תזאוס כלוא ומטיל על יוללי וג'ייקוב למנוע מחסידיו של גרינדלוולד להתנקש במתחריו.
במקביל, גרינדלוולד מורה על קרידנס להתנקש בדמבלדור.
כשהוא מודע לנוכחותו של קרידנס, דמבלדור מביס את קרידנס לאחר קרב עז, ומתגלה כי הוא לא אחיו של אלבוס, אלא אחיינו ובנו הממזר של אברפורת'.
במהלך סעודה הנערכת לכבוד המועמדים, ג'ייקוב ויוללי מצליחים למנוע את ההתנקשות בוויצ'נסיה סנטוס, מועמדת מטעם קהילת הקוסמים הברזילאית, אך פזיזותו של ג'ייקוב מאפשרת לגרינדלוולד להפליל אותו בניסיון להתנקש בחייו, והוא ויוללי מצליחים להימלט בקושי רב, מה שנותן לגרינדלוולד תמריץ להטות את עולם הקוסמוּת נגד עולם נטולי הקסם.
בינתיים, ניוט נכנס לכלא ארקסטאג ומציל את אחיו בהצלחה באמצעות העניבה, למרות שהמנטיקור מנסה לעצור אותם.
בזמן שגרינדלוולד משתמש בכישוף העלאה באוב על מנת להחיות את גורת הצ'ילין שהרג, מקבל חיזיון אודות גורה נוספת ומתפרץ על קרידנס; הקבוצה מתאחדת בהוגוורטס ויוצאת לסעוד ב"ראש החזיר", שם דמבלדור מתעמת עם אחיו על אבהותו של קרידנס, ובשיחה פרטית ביניהם, ניוט לומד את האמת על עברו של אלבוס.
לאחר שקרידנס, שגוסס בעקבות היותו אובסקוריאל, יוצר איתם קשר באמצעות מראה ומבקש לחזור הביתה, אלבוס רוקם תוכנית במסגרתה על הקבוצה לנסוע לבהוטן, שם הבחירות מתקיימות, על מנת לעצור את גרינדלוולד.
לאחר שהם מגיעים לבהוטן באמצעות מכשיר שמסופק על ידי חדר הנחיצות, שם הם מקבלים את העתקי המזוודה של ניוט – שבאחד מהם נמצא גורת הצ'ילין – הקבוצה מביסה את כל חסידיו של גרינדלוולד.
גרינדלוולד משתמש בגורת הצ'ילין המתה-חיה על מנת לנצח בבחירות, ומיד מכריז מלחמה על כל נטולי הקסם ומענה את ג'ייקוב בעוון ניסיונותיו להתנקש בחייו.
עם זאת, קרידנס, ניוט וקוויני, שהחליטה להפנות עורף לגרינדלוולד לאחר שחשף את פרצופו האמיתי, מצליחים לחשוף את מזימתו ובאנטי חושפת את גורת הצ'ילין החיה, שבוחרת בוויצ'נסיה לאחר שדמבלדור מסרב להיות ראש הקונפדרציה הבא.
בזעמו, גרינדלוולד מנסה להרוג את קרידנס, אך אלבוס ואברפורת' מצילים אותו.
לאחר שהגן על קרידנס במקום לתקוף את גרינדלוולד, ברית הדמים נשברת לבסוף ודמבלדור נלחם מיד בגרינדלוולד בקרב אינטנסיבי המסתיים לאחר שהשניים נקלעים למבוי סתום, וגרינדלוולד נסוג לאחר מכן.
לאחר הקרב בין דמבלדור לגרינדלוולד והבחירות המחודשות, קרידנס הגוסס נלקח הביתה על ידי אברפורת', שמכיר בו רשמית כבנו, בעוד הפניקס האבל עוקב אחריהם.
כשהם שוב בארצות הברית, ג'ייקוב וקוויני מתחתנים במאפייתו, בהשתתפותם של רוב חברי הקבוצה; שם ניוט מתאחד עם טינה.
דמבלדור צופה מרחוק בטקס הנישואין ומודה לניוט על כל מאמציו, לפני שהוא נעלם אל תוך הלילה.
אדי רדמיין – ניוט סלמנדרה, מאגיזואולוג מומחה ועובד משרד הקסמים הבריטי באגף החיות הפלא של המחלקה להסדרה ושליטה ביצורים קסומים.
איש סודו ותלמידו לשעבר של אלבוס דמבלדור, שמתגייס למאבק נגד גרינדלוולד.
ג'וד לאו – אלבוס דמבלדור, פרופסור להגנה מפני אמנויות האופל בבית הספר הוגוורטס לכישוף ולקוסמות וקוסם בעל השפעה ועוצמה רבה בקהילת הקוסמים הבריטית, הידוע במשרד הקסמים הבריטי וברחבי העולם הקוסמים הרחב בזכות הידע והניסיון האקדמי הנרחב שלו.
מאדס מיקלסן – גלרט גרינדלוולד, קוסם אופל חזק וידוע לשמצה שגרם לאלימות המונית, טרור וכאוס ברחבי העולם, ומבקש להוביל לסדרי עולם הקוסמות חדשים המבוססים על אמונתו החזקה בעליונות דם הקוסמים; כנער, לגרינדלוולד היה קשר הדוק עם דמבלדור.
מיקלסן החליף את ג'וני דפ בתפקיד, לאחר שזה האחרון התבקש על ידי אולפני האחים וורנר להתפטר בעקבות הפסדו בתביעת הדיבה נגד עיתון "הסאן".
עם כניסתו לתפקיד, ציין מיקלסן כי תהיה זו "התאבדות יצירתית" להעתיק את המניירות של דפ או קולין פארל כגרינדלוולד, לאחר שפיתח דעה משלו על הדמות, והודה כי יהיה צורך ב"גשר" בין דמותו של גרינדלוולד בגילומו של דפ לבין גרינדלוולד בגילומו, לאחר שהיה מעריץ של דפ מאז סרטיו הראשונים.
עזרא מילר – קרידנס ברבון / אורליוס דמבלדור, בנו הממזר של אברפורת' דמבלדור ואחיינו של אלבוס, שאומץ על ידי מרי-לו ברבון והתגלה בהמשך כאובסקוריאל שהיה אחראי להרס ברחבי ניו יורק.
קרידנס מצטרף לצדו של גרינדלוולד לאחר שזה האחרון מגלה לו את שמו האמיתי.
דן פוגלר – ג'ייקוב קובלסקי, אל-קס וחייל לשעבר ממלחמת העולם הראשונה.
בעל מאפייה, אהובה של קוויני וחברו הקרוב ביותר של ניוט.
אליסון סודול – קוויני גולדשטיין, אחותה הצעירה של טינה, שעבדה לצידה בלשכת ההיתרים הפדרלית.
קוויני היא בעלת יכולות ביאור הכרה טבעיות ועוצמתיות, ששוכנעה להצטרף לצדו של גרינדלוולד בעקבות רצונה להינשא לג'ייקוב.
קאלום טרנר – תזאוס סלמנדרה, אחיו הבכור של ניוט והילאי בכיר במשרד הקסמים הבריטי.
תזאוס מפורסם בהיותו גיבור מלחמה בזכות מעשיו במלחמת העולם הראשונה.
ג'סיקה ויליאמס – יוללי "ללי" היקס, פרופסור ללחשים המלמדת בבית הספר אילברמורני לכישוף ולקוסמות.
ויליאם נדילם – יוסוף קמא, קוסם צרפתי ממוצא סנגלי הנחוש לנקום את מות אמו על ידי קורבוס לסטריינג הרביעי, אביה של ליטה לסטריינג'.
פופי קורבי-טוך – וינדה רוזייר, חסידתו ויד ימינו הנאמנה של גרינדלוולד.
ויקטוריה ייטס – באנטי ברודקר, העוזרת של ניוט סלמנדרה.
ריצ'רד קויל – אברפורת' דמבלדור, אחיו הצעיר של אלבוס ובעל הפונדק "ראש החזיר" הנמצא בהוגסמיד.
פיונה גלסקוט – מינרווה מקגונגל, פרופסור בבית הספר הוגוורטס לכישוף ולקוסמות ועמיתתו של דמבלדור.
הבה בירדסל – אריאנה דמבלדור, אחותם האובסקוריאלית הצעירה של אלבוס ואברפורת' דמבלדור, שנהרגה בקרב בין אחיה לגרינדלוולד.
בירדסל שבה לגלם את דמותה של אריאנה לאחר שגילמה אותה ב"אוצרות המוות - חלק 2".
קתרין ווטרסטון – פורפנטינה "טינה" גולדשטיין, הילאית במאקוז"ה – קונגרס הקסמים של ארצות הברית – שבהמשך הופכת לאהובתו של ניוט.
אוליבר מזוקי – אנטון ווגל, שר הקסמים הגרמני וראש קונפדרציית הקוסמים הבינלאומית הנוכחי.
מריה פרננדה קנדידו – ויצ'נסיה סנטוס, שרת הקסמים הברזילאית ומועמדת לראשות קונפדרציית הקוסמים הבינלאומית.
דייב וונג – ליו טאו, שר הקסמים הסיני ומועמד לראשות קונפדרציית הקוסמים הבינלאומית.
אלכסנדר אלכסנדרוביץ' קוזנצוב – הלמוט, פקיד במשרד הקסמים הגרמני שהצטרף לצבאו של גרינדלוולד.
בנוסף אושר כי אדי רדמיין ישוב לגילום דמותו של ניוט סלמנדרה בכל הסרטים, עם רולינג, דייוויד היימן, סטיב קלובס, וליונל וויגרם כמפיקים.
ביולי 2016, אישר הבמאי דייוויד ייטס כי רולינג עובדת על התסריט עבור הסרט השלישי.
בנובמבר 2016, חשף ייטס שהוא יביים את כל חמשת הסרטים.
באוקטובר 2018, רמז ג'וני דפ שהוא עשוי לחזור לגלם את דמותו של גלרט גרינדלוולד בסרט השלישי, שצילומיו התעתדו להתחיל באמצע השנה הבאה.
בנובמבר 2019, סטיב קלובס, ששימש בעבר כתסריטאי בסדרת סרטי "הארי פוטר", הצטרף להפקת הסרט כתסריטאי-שותף.
במרץ 2020, אושר רשמית שג'וד לאו, ג'וני דפ, עזרא מילר, אליסון סודול, דן פוגלר, קאלום טרנר, קתרין ווטרסטון וג'סיקה ויליאמס, ישובו לגלם את דמויותיהם משני הסרטים הקודמים, לצדו של רדמיין.
ב-6 בנובמבר, הודיע דפ שהוא לא ישוב לגלם את דמותו של גרינדלוולד מכיוון שאולפני האחים וורנר ביקשו ממנו להתפטר לאחר שהפסיד בתביעת הדיבה שלו נגד עיתון "הסאן".
ב-25 בנובמבר 2020, אולפני האחים וורנר אישרו שהשחקן מאדס מיקלסן יחליף את דפ בגילום דמותו של גרינדלוולד.
במקור, צילומי הסרט היו אמורים להתחיל ביולי 2019. עם זאת, צילומי הסרט נדחו, ובאוקטובר 2019, השחקן דן פוגלר חשף כי צילומי הסרט עתידים להתחיל בפברואר 2020. בהמשך דווח כי צילומי הסרט התעתדו להתחיל ב-16 במרץ 2020, אך נדחו בעקבות התפרצות מגפת הקורונה.
בספטמבר 2020, צילומי הסרט החלו באופן רשמי, תוך כדי שמירה על אמצעי בטיחות שננקטו במטרה לשמור על צוות השחקנים וההפקה מפני הידבקות במגפת הקורונה.
ב-3 בפברואר 2021, צילומי הסרט הושבתו, לאחר שאחד מחברי צוות ההפקה עבר בדיקת קורונה ונמצא חיובי.
בשלהי פברואר 2021, המלחין ג'יימס ניוטון הווארד אישר כי צילומי הסרט תמו.
במקור, הסרט התעתד לעלות לאקרנים תחת הפצתם של אולפני האחים וורנר ב-20 בנובמבר 2020. באפריל 2019, האולפנים החליטו להעביר את תאריך עליית הסרט לאקרנים ל-12 בנובמבר 2021 בשל שיקולים תסריטאיים.
ב-9 בנובמבר 2020, נודע שעליית הסרט לאקרנים תידחה ל-15 ביולי 2022 בעקבות עזיבתו של דפ.
ב-22 בספטמבר 2021, לצד חשיפת שם הסרט הרשמי, נחשף כי עליית הסרט לאקרנים הוקדמה ל-15 באפריל 2022. הסרט זמין בשירות "HBO Max".
ב-10 בדצמבר 2021, לרגל יום השנה ה-20 לרגל זיכיון "Wizarding World", הופץ קדימון ראשון לסרט לקראת הפצת הקדימון הרשמי.
ב-13 בדצמבר 2021, הופץ הקדימון הרשמי המלא.
ב-24 בפברואר 2022, היה אמור לצאת הקדימון הרשמי השני, אך הפצתו נדחתה בעקבות הפלישה הרוסית לאוקראינה, ובמקום זאת, הופץ ב-28 בפברואר 2022.
חיות הפלא היא סדרת סרטי קולנוע בריטית-אמריקאית המבוססת על הספר "חיות הפלא והיכן למצוא אותן" מאת ג'יי קיי רולינג (תחת שם העט ניוט סלמנדרה), ומהווים סרטי פריקוול לסדרת סרטי "הארי פוטר" וחלק מזיכיון עולם הכישוף.
הסדרה מתוכננת להיות בת חמישה סרטים, שלושה מתוכם כבר עלו לאקרנים.
ארבעת השחקנים הראשיים בסדרה הם אדי רדמיין, קתרין ווטרסטון, דן פוגלר ואליסון סודול, המגלמים (בהתאמה) את דמויותיהם של ניוט סלמנדרה, טינה גולדשטיין, ג'ייקוב קובלסקי וקוויני גולדשטיין.
בשנת 1926, מגיע ניוט סלמנדרה לניו יורק, בדרכו אל אריזונה, על מנת לשחרר שם חיית פלא.
בנמל, ניוט נקלע להתאספות ציבורית, אותה מנהלת מרי לו ברבון, העומדת בראש אגודת "סיילם החדשה".
בעודו לוכד את הניפלר, ניוט נפגש עם ג'ייקוב, מוגל אשר חולם לפתוח מאפייה, ובטעות מחליף את מזוודתו שלו עם מזוודתו של ג'ייקוב, המלאה במאפים.
בינתיים, טינה גולדשטיין, הילאית מושעית, תופסת את ניוט ומביאה אותו למטה "קונגרס הקסמים של ארצות הברית", בתקווה שעל ידי כך תזכה בעבודתה שוב היות שניוט הוא קוסם לא רשום, אך ראש הקונגרס, סרפינה פקוורי וההילאי הבכיר, פרסיבל גרייבס, מבטלים את התיק נגדו.
אנשי "קונגרס הקסמים של ארצות הברית" חוששים שכעת לא יוכלו להשיב את הגלגל לאחור, היות שסוד עולמם נחשף לקהילת האל-קסים, אך ניוט מציע פתרון ומשחרר חיית פלא בשם טונדרבירד המפזרת טיפות גשם של שיקוי משכיח ברחבי העיר.
חיות הפלא: הפשעים של גרינדלוולד
במהלך מבצע חשאי להעברתו בחזרה ללונדון, שם הוא עתיד ליתן דין וחשבון על מעשיו, הוא משוחרר על ידי אחד מעובדי הקונגרס, אברנאת'י, שמתגלה כחסיד נלהב שלו.
ניוט מבין שזיכרונו של ג'ייקוב שב אליו מכיוון שזיכרונותיו הטובים מההרפתקה שהארבעה עברו נשארו בתת־המודע שלו, וג'ייקוב מגלה שקוויני הטילה עליו כישוף במטרה להביאו לצרפת ולהנשא לו בניגוד לדעתו.
בינתיים טינה פוגשת את יוסוף, קוסם מסתורי שגם לו יש עניין לא ידוע במציאת קרידנס.
ניוט וג'ייקוב עוקבים אחר יוסוף אל טינה, ויוסוף חושף שהוטל עליו נדר כובל להרוג את קרידנס, שהוא אחיו למחצה ובן למשפחת לסטריינג'.
גרינדלוולד מטיל כישוף אש רב עוצמה להחריב את פריז כולה, אך הכישוף נבלם בקושי רב על ידי ניקולס פלאמל ושאר הקבוצה.
חיות הפלא: הסודות של דמבלדור
אדי רדמיין – ניוט סלמנדרה
ג'וד לאו – אלבוס דמבלדור
ג'וני דפ – גלרט גרינדלוולד
מאדס מיקלסן – גלרט גרינדלוולד (מהסרט השלישי)
קת'רין ווטרסטון – פורפטינה "טינה" גולדשטיין
אליסון סודול – קוויני גולדשטיין
דן פוגלר – ג'ייקוב קובלסקי
זואי קרביץ – לטה לסטריינג'
עזרא מילר – קרידנס ברבון
קאלום טרנר – תזאוס סלמנדרה
ג'סיקה וויליאמס – יוללי (ללי) היקס, פרופסור ללחשים באילומורני
וולבור דארי אולאפסון – סקנדר, מנהל הקרקס הקסום
קווין גאת'רי – אדון אברנאטי, ראש הלשכה הפדרלית לרישוי שרביטים
אינגוואר אגרט סיגורדסון – גרימסון
ויליאם נדילאם – יוסוף קמא
ברונטיס יודורובסקי – ניקולס פלאמל
פיונה גלסקוט – מינרווה מקגונגל
פופי קורבי־טוץ' – וינדה רוזייר
בנוסף אושר כי אדי רדמיין ישוב לגילום דמותו של ניוט סלמנדרה בכל הסרטים, עם רולינג, דייוויד היימן, סטיב קלוב, וליונל וויגרם כמפיקים.
באוקטובר 2018, רמז ג'וני דפ שהוא עשוי לחזור לגלם את דמותו של גלרט גרינדלוולד בסרט השלישי, חיות הפלא: וסודותיו של דמבלדור, מה שלא התרחש בסופו של דבר.
חיות כיס הוא הסכת במימון ציבורי בנושאי כלכלת ישראל של תאגיד השידור "כאן".
את ההסכת מגישים העיתונאים שאול אמסטרדמסקי, צליל אברהם, אלון אמיצי וענת קורול גורדון.
בעבר הגישו את חלק מפרקי הההסכת דנה פרנק והילה ויסברג.
את ההסכת עורך תומר מיכלזון ומפיקה ליהיא צדוק.
בעבר ערכו את ההסכת נעה בן הגיא, ורום אטיק שהיה העורך הראשון של ההסכת, בין השנים 2016–2021. ההסכת נוצר כחלק מדסק הכלכלה "כאן כלכלי" של חטיבת הדיגיטל של תאגיד השידור.
עם סגירת הדסק עבר לחטיבת ההסכתים של התאגיד, "כאן הסכתים".
הפרקים נחלקים בין כאלו שעוסקים בנושאים כלכליים קלאסיים, כמו יוקר המחיה, דיור, תחרות ועוד, לבין כאלו שעוסקים בנושאים שונים מזווית כלכלית, ביניהם ספורט, תרבות, טכנולוגיה, אוכל, וחינוך.
בפרקי התוכנית התראיינו: ד"ר קרנית פלוג, מיכל הלפרין, פרופ' דן אריאלי, שי באב"ד, שי אגסי, פרופ' אביה ספיבק, ניר ברקת, רחל עזריה ואחרים.
ב-2020 "חיות כיס" היה ההסכת המואזן ביותר בישראל, עם כ-300 אלף הורדות בחודש.
בנובמבר 2019, זכה ההסכת בפרס מיוחד על פעילות רדיו דיגיטלית מטעם אגודת העיתונאים.
קיימת קבוצת פייסבוק המיועדת לדיונים בנושאי כלכלה ופרקי הפודקאסט, המנוהלת על ידי אנשי "חיות כיס" וחטיבת הדיגיטל של כאן 11.
פרקי התוכנית עולים לרשת מדי שבוע מאז 19 בדצמבר 2016, ואורכם הוא כ-30 דקות.
ההסכת משודר גם בתחנת הרדיו כאן תרבות.
בנוסף, פרנק ואברהם מגישות סרטונים בערוץ הדיגיטל של כאן באותו השם.
ב-5 ביוני 2019 הפודקאסט חזר לעונה שנייה, עם פרק בשידור חי, ה-104 במספר, "החלום הישראלי".
ב-3 בנובמבר 2021 הפודקאסט חזר לעונה שלישית, עם פרק 213, "מבוא לכסף".
ב-13 ביולי 2022 הפודקאסט חזר לעונה רביעית, עם פרק 238, "מחדשים חוזה".
גורי כיס - פרקים המוקדשים למענה על סוגיות ושאלות כלכליות לילדים וצעירים פרק נוסף הוקדש לתהיות כלכליות של עולים חדשים.
חיות ביס - פרקים המוקדשים לכלכלה שמאחורי האוכל.
הסדרה הושקה בפרק ה-100 של הפודקאסט, שעסק בטחינה.
חלומות גדרה - סדרה קצרה שעסקה בתוכנית מחיר למשתכן.
איך הגעתי לכאן - נשים בכירות מספרות על דרכן לצמרת.
בין המרואיינות: אמי פלמור, מקסין פסברג, נדין בודו-טרכטנברג, פיונה דרמון וחגית לרנאו.
הסדרה החלה בהגשתה של הילה ויסברג ונמשכה בהגשת גיל מרקוביץ.
חיוך הגדי הוא סרט קולנוע ישראלי משנת 1986 בבימויו של שמעון דותן, אשר מבוסס על ספר בעל אותו שם מאת דויד גרוסמן (1983).
בסרט מככבים רמי דנון, מכרם ח'ורי והשחקן הטורקי טונג'ל קורטיז, ששיחק שנה לפני כן בסרט גשר צר מאד.
את הסרט מקריין מיכה לבינסון.
צילומי הסרט החלו ביולי 1985.
בפסטיבל הסרטים הבינלאומי בברלין (1986), זכה קורטיז בפרס "דב הכסף" ושמעון דותן היה מועמד לפרס "דב הזהב".
לאחר ההצלחה בפסטיבל ברלין, נמכר הסרט להפצה בינלאומית באירופה וארצות הברית.
לכפר הפלסטיני ענדל נכנסים חיילי צה"ל ובראשם המושל הצבאי סגן אלוף כצמן (מכרם ח'ורי), סגנו רב-סרן שפר (דני מוג'ה) והרופא הצבאי סרן אורי לניאדו (רמי דנון).
הם מתקבלים על ידי המוכתר ותושבי הכפר ואורי נושא דברי ברכה לתושבים עם תקווה לשיתוף פעולה.
הנאום שלו מופרע בצעקות על ידי הזקן חילמי (טונג'ל קורטיז) שנחשב למשוגע.
אורי מתקרב לזקן והשניים נועצים זה בזה מבט ארוך, אך עד מהרה מתיידדים.
חילמי מתגורר במערה מחוץ לכפר.
הוא מספר לאורי כי יש לו בן מאומץ בשם יזדי (מוחמד דיב).
אימו של יזדי הרתה מחוץ לנישואים וחילמי הסכים לשאת אותה ולגדל את יזדי כדי שלא ירצחו אותה.
יזדי יוצא לפעולות נגד הצבא ומאמין בהתנגדות אלימה לשלטונות הכיבוש.
אשתו של חילמי מתה ונערה אילמת, נג'את, מביאה לו כל יום אוכל למערה.
כוח של צה"ל מותקף בפאתי הכפר.
התוקפים נמלטים ובשטח נשאר חמור הרוג.
כצמן מטיל עוצר על הכפר ומשאיר את פגר החמור במרכז הכפר עד שיוסגרו המחבלים.
אורי מתנגד לכך ומתעמת עם כצמן ושפר.
הוא תוקף את שפר וכצמן מכניס אותו למעצר.
אורי וכצמן היו פעם חברים טובים.
הם נפגשו כשאורי למד רפואה באיטליה.
אשתו של אורי, שוש (איריס הופמן) היא מדריכת מבקרים במוזיאון תל אביב לאמנות.
יחסיה עם אורי נמצאים במשבר.
היא מרגישה שאורי אינו מודע לכך, ומחייך כל הזמן חיוך אווילי שהיא מכנה "חיוך הגדי".
היא מתחילה ברומן עם כצמן שלא נסתר מאורי ומגביר את המתח ביניהם.
בהתקלות עם המחבלים נהרגים שלושה מהם בתוכם יזדי.
אורי משתחרר ממעצר ונוסע לחילמי האבל.
חילמי מחזיק אותו כבן ערובה ומורה לו להודיע בקשר לכצמן כי הוא דורש את נסיגת הצבא מהאדמות הכבושות בתמורה לשחרורו.
כצמן מארגן כוח כדי להשתלט על המערה.
לבסוף הוא מחליט לעלות לשם לבד בהסכמתו של חילמי.
במערה מתפתח מאבק בינו לבין חילמי החמוש, שבמהלכו נפלט כדור מאקדחו של חילמי והורג את אורי.
שחקןתפקיד רמי דנון ד"ר אורי לניאדו מכרם ח'ורי כצמן דני מוג'ה שפרטונג'ל קורטיזחילמירפי אדיריוני קצין המודיעין איריס הופמן שוש מוחמד דיב יזדי מיכה לבינסון קריין אימאן כחיל נג'את
חיוך חושף חניכיים הוא מצב רפואי אסתטי שכיח הכולל הצגה עודפת של החניכיים מתחת לשפה העליונה.
מצב זה נגרם כתוצאה בקיעת שן לא תקינה, תפקוד יתר של שריר מעלה השפה העליונה (Levator labii superioris alaeque nasi muscle), קרום שפה עליונה (ידוע כ"שפה קשורה"), צמיחה אנכית עודפת או צמיחה מועטת של עצם הלסת העליונה, בקיעת יתר של השיניים הקדמיות העליונות, או שילוב של הגורמים שתוארו לעיל.
ישנן מספר אפשרויות טיפול למצב רפואי זה הכוללות יישור שיניים, ניתוח, זריקות בוטולינום טוקסין והשתלת שומן מיקרו-אוטולוגית (MAFT).
טיפול בבוטוקס (BTX-A) הוא טיפול טוב למצב הרפואי, אך הוא זמני ותוצאותיו נמשכות 6 חודשים בממוצע.
הבוטוקס מוזרק לשרירים ההיפר-אקטיביים של השפה העליונה, ובכך גורם להפחתה בתנועת השפה כלפי מעלה ולחיוך עם פחות תצוגה של החניכיים.
בוטוקס מוזרק בדרך כלל בשלושת שרירי מעליות השפתיים המתכנסים בצד הרוחבי של העלה של האף; את levator labii superioris (LLS), את levator labii superioris alaeque nasi muscle (LLSAN) ואת הזיגומאטוס מינור (ZMi).
נשיא ארצות הברית ה-46 ג'ו ביידן הוא הבעלים של מספר חיות מחמד במהלך כהונתו.
צ'אמפ ומייג'ור הם כלבים מסוג רועה גרמני בבעלותם של הגברת הראשונה של ארצות הברית, ג'יל ביידן ושל בעלה ג'ו ביידן, נשיא ארצות הברית.
מייג'ור הוא כלב ההצלה הראשון שחי בבית הלבן.
כלבים אלה נכנסו לתפקידם לאחר ארבע שנים בהן לא התגוררו חיות מחמד בבית הלבן במהלך שנות ממשל טראמפ, התקופה הארוכה ביותר ללא חיות מחמד נשיאותיות במאה השנים האחרונות.
ג'ו ביידן הבטיח לאשתו שהוא ירכוש כלב לאחר הבחירות לנשיאות שנערכו ב-2008 במידה וחברו למירוץ, ברק אובמה יצליח לנצח במירוץ הוא רכש את הכלב בעודו גור בפנסילבניה וקרא לו צ'אמפ (נולד בשנת 2008).
מייג'ור (נולד ב-2018) הוא כלב חילוץ מהמלטה של שישה גורים, שנחשף לרעלים בבית בעליו.
הבעלים של מייג'ור לא הצליחו לעמוד בהוצאות הכספיות של הטיפול הווטרינרי והחליטו למסור אותו למקלט חיות בדלאוור, שם אומץ בסוף 2019 על ידי משפחת ביידן.
מקור שמו הרשמי של מייג'ור אינו ידוע, אך הסברה היא כי מאחר שבו ביידן, בנו של ג'ו ביידן מאשתו הראשונה, ניליה האנטר ביידן, שרת כמייג'ור במשמר הלאומי של דלאוור קיבל הכלב את שמו.
צ'אמפ ומייג'ור הופיעו שניהם בתשדירי בחירות בקמפיין הבחירות שערך ביידן בבחירות לנשיאות ב-2020, במהלך הקמפיין צייץ ביידן בטוויטר כי "יש אמריקאים שחוגגים את #NationalCatDay, חלקם חוגגים את #NationalDogDay, הנשיא טראמפ לא חוגג אף אחד מהימים וזה אומר הרבה.
הגיע הזמן שנחזיר חיית מחמד לבית הלבן".
במרץ 2021, חודש לאחר שעברו מבית משפחת ביידן שבלדאוור לבית הלבן, לאחר ניצחונו של ביידן בבחירות לנשיאות פורסם כי צ'אמפ ומייג'ור הוצאו מהבית הלבן והוחזרו לבית המשפחה שבלדאוור לאחר שמייג'ור תקף את אחד מאנשי האבטחה של הבית הלבן.
שבועיים לאחר האירוע, חזרו זוג הכלבים לבית הלבן.
ב-19 ביוני 2021 הודיעו הנשיא ביידן ורעייתו על מותו של הכלב צ'אמפ.
וילו היא חתולה נשיאותית של נשיא ארצות הברית ג'ו ביידן והגברת הראשונה ג'יל ביידן מאז ינואר 2022. וילו היא מסוג חתול טאבי שצבעה אפור בת שנתיים בעת האימוץ, נקראת על שם עיירת הולדתה של הגברת הראשונה ג'יל ביידן, וילו גרוב , פנסילבניה.
בשנת 2020 הפריעה וילו לנאום של ג'יל ביידן בעת ביקור בפנסילבניה במסגרת מסע הבחירות, כתוצאה מכך נוצר קשר בין שתיהן ולבסוף הוחלט לאמצה.
וילו היא החתולה הראשונה שמתגוררת בבית הלבן מאז אינדיה, החתולה של הנשיא ג'ורג' בוש הבן.
קומנדר הוא כלב נשיאותי של נשיא ארצות הברית ג'ו ביידן והגברת הראשונה ג'יל ביידן מאז 20 בדצמבר 2021.
חיות השטן (באיטלקית: Bestie di Satana) הוא שמה של כת שטניסטית איטלקית שחבריה הורשעו במספר רציחות שבוצעו בשנים 1998–2004.
התקרית הראשונה התרחשה בינואר 1998, עם ביצועו של רצח כפול ביער בקרבת סומה לומברדו, מצפון-מערב למילאנו.
צ'יארה מרינו, מוכרת בחנות, בת ה-19, וחבר שלה, פאביו טוליס, סטודנט בן 16 ומוזיקאי הבי מטאל, הוכו ונדקרו למוות על ידי אנדראה וולפה ועוד שני אנשים במהלך טקס של חברי הכת, טקס שכלל בין היתר סקס, סמים, והבי מטאל.
הזוג הצעיר בילה ערב שבת רגיל בשתיית בירה והאזנה למוזיקת מטאל ב"מידנייט פאב", שהיה מרכז סצנת המטאל בעיר, אך מעולם לא חזר הביתה.
גם טוליס וגם מרינו נדקרו למוות על ידי חבריהם אנדריאה וולפה, ניקולה סאפונה ומריו מאצ'וני.
פאביו טוליס, שהיה צעיר חסון, ניסה נואשות להגן על עצמו ועל חברתו מרינו, אך הוכרע על ידי הקבוצה הגדולה יותר.
וולפה, סאפונה ומאצ'וני קברו מאוחר יותר את הגופות בקבר גדול ביער ורקדו על הקברים, בעודם צוחקים וצורחים "עכשיו שניכם זומבים!
נסו לצאת מהבור הזה, אם תעזו!".
המסקנה שהסיקו בתחילה הרשויות אז הייתה שהם ברחו יחד לרגל רומן אהבים, כפי שהציע חברם, אך הסבר זה לא התקבל על ידי אביו של טוליס, מישל טוליס, שהחל בחקירה משלו.
רק כמה שעות לפני הרצח, ניקולה סאפונה אילץ את פאביו טוליס להתקשר הביתה ולומר לאביו שהוא לא מתכוון לחזור הביתה באותו ערב כי הוא מעדיף לשכב עם חברתו.
מישל טוליס, שהבין שמשהו לא בסדר בשיחה שקיבל, פנה מיד אל בנו בחצות כדי לדבר איתו.
לרוע המזל, זה היה מאוחר מדי: פאביו וצ'יארה כבר עזבו עם חברם המשוער לסומה לומברדו ולא חזרו שוב.
מישל טוליס גילה עד כמה עמוק הם הפכו מעורבים בשטניזם ובתורת הנסתר, שניהם נושאים נפוצים של ז'אנר הבלאק מטאל והדת' מטאל שבהם התעניינו בנו וחבריו.
משהשתכנע בקשר בין השטניזם להיעלמותם, מישל טוליס בילה בשש השנים הבאות בונה בהתמדה קובץ על פעילותם ועל הלהקות שבהן ניגנו.
כאשר התרחש הרצח השלישי, טוליס לקח את ממצאיו למשטרה, שהשתמשה בהם כדי לקשר את כל שלושת מקרי הרצח לאנדראה וולפה ולכת השטן הרחבה יותר.
הרצח השלישי בוצע בינואר 2004, כאשר מריאנג'לה פזוטה, מוכרת בחנות בת 27, חברתו לשעבר של אנדראה וולפה, נורתה תחילה בגרון, הושחתה ולאחר מכן נקברה בעודה בחיים, בחממה בעיירה הסמוכה גולסקה, לא הרחק מסומה לומברדו.
אנדראה וולפה נעצר זמן קצר לאחר מכן עם ארוסתו הצעירה, תלמידת תיכון בת 18 בשם אליזבטה בלארין, בת למשפחה מהמעמד הגבוה שברחה מהבית עם וולפה כשהייתה רק נערה.
וולפה ובלארין היו מוטרדים מהתמכרות לאלכוהול וסמים.
וולפה התוודה שהוא הזמין את פזוטה לארוחת ערב ידידותית, אך החליט להרוג אותה כי היא ידעה יותר מדי פרטים על הכת ועל הרצח של טוליס ומרינו.
וולפה ירה בה לאחר קרב אלים, ואז צלצל לסאפונה לעזרה והם הבינו שלמרות הייסורים, פזוטה עדיין בחיים.
וולפה נזכר שסאפונה האשים אותו "אתה אפילו לא יכול להרוג אדם!" ואיים עליו; הם ניסו בכוח להסתיר את גופתה הגוססת של פזוטה בחממה של בית הוריה של בלארין והכו אותה מספר פעמים לפני שקברו אותה בחיים.
לאחר מכן, סאפונה חזר הביתה והעמיד פנים ששום דבר לא קרה.
שעות לאחר מכן וולפה ובלארין לקחו מנה כבדה של קוקאין והרואין והחליטו להיפטר מהמכונית של פזוטה על ידי הסעתה לתוך נהר סמוך, אך הם עברו תאונת דרכים ונעצרו.
לאחר רצח פזוטה, וולפה נעצר, הודה ברציחות המוקדמות יותר, והוביל את המשטרה לגופותיהם של טוליס ומרינו.
בחקירת המשטרה נעשה שימוש במידע שנמסר בעבר שחשף לראשונה את קיומה של הכת.
ככל שהחקירה נמשכה, מריו מאצ'וני, שהציג את עצמו כ"מדיום" של הקבוצה ונחשב על ידי טוליס כחברו הטוב ביותר, הודה כי הכה את טוליס למוות בפטיש, לאחר שוולפה וסאפונה דקרו למוות אותו ואת חברתו צ'יארה מרינו.
בנוסף, חברי כת הואשמו בכך שדחפו את המתופף שלהם, אנדריאה בונטדה, להתאבד, וזאת מכיוון שסירב להצטרף לוולפה וסאפונה בסומה לומברדו ולעזור להם להרוג את מרינו וטוליס.
בספטמבר 1998, אנדריאה בונטדה שתה בכבדות, ואז התאבד בהתרסקות מכוניתו.
הרשויות גם חקרו אם לקבוצה יש קשרים כלשהם לרשת רחבה יותר של שטניסטים ברחבי איטליה.
מעורבות של "חיות השטן" נחשדה בעד ארבעה עשר מקרים נוספים לא פתורים באותו אזור ובאותו פרק זמן, כולל התאבדויות לכאורה, היעלמויות ומוות אלים של אנשים הקשורים לכאורה לחברי הקבוצה.
פועל בניין בן 23 כריסטיאן פריגריו, מברוג'ריו, לכאורה חבר לשעבר בקבוצה, שנעלם ב-14 בנובמבר 1996.
אנדריאה באלארין בת ה-21, חברת ילדות של וולפה, נמצאה תלויה בבית הספר שבו למד ב-7 במאי 1999.
אנג'לו לומברדו בן ה-28, שומר בית הקברות בלגננו ומכר של כמה מחברי הקבוצה, נשרף בעודו בחיים בבית הקברות ב-14 בדצמבר 1999.
דוריאנו מולה בן ה-26, נמצא תלוי ביער ליד Cavaria con Premezzo ב-27 בדצמבר 2000.
לוקה קולומבו בן ה-21, מוכר פרחים וחבר של ניקולה סאפונה, נמצא תלוי בלגננו ב-5 במאי 2004.
נגר בן 18 אלברטו סקארמוצינו, מדאיראגו, נמצא שרוף במכוניתו ביער ליד ארקונטה ב-23 במאי 2004.
עם זאת, מעולם לא הוכחה מעורבות של חברי הקבוצה במקרים אלו.
מריו מק'יונה האשים חברי קבוצה אחרים (סאפונה, וולפה, ליאוני, זמפולו ומונטרוסו) באחריות לפשעים אלו, אך האשמות אלו הוכחשו על ידם ומעולם לא הוכחו.